Amenințare cu moartea la adresa romilor, comparații între maghiară și „limba cailor”, clasate de magistrați. Președintele CNCD: Nu te aștepți să obții 20.000 euro amendă, dar instanța să dea măcar un semnal societății
Președintele Consiliului Național pentru Combaterea Discriminării, Astztalos Csaba, vorbește, în interviul pentru tvr.ro, despre câteva dintre cazurile cunoscute instrumentate de CNCD - între care lozinca „moarte țig***nilor”, scrisă pe un cort amplasat în Piața Universității, sau comparația între maghiară și „limba cailor” - care au fost închise de magistrați, motivările fiind că amenințarea cu moartea nu era scrisă în spațiul public sau că un cal nu este o cioară, cuvânt folosit peiorativ pentru romi, iar calul este un animal „care se bucură de apreciere” în rândul oamenilor.